Diari Oficial de la Generalitat Valenciana


Sumari del DOGV 4118, del 31-10-2001 (2001/10644)

DECRET 161/2001, de 30 d'octubre, del Govern Valencià, pel qual es creen determinades unitats orgàniques.
---------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/10/30/161/dof/vci/html**

### Dades del document

Número de DOGV
:   4118

Data del DOGV
:   31-10-2001

Secció del DOGV
:   I. DISPOSICIONS GENERALS

Número del document
:   2001/10020


Data del document
:   30-10-2001

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria Obres Públiques, Urbanisme i Transports
    * Conselleria Benestar Social
    * Conselleria Innovació i Competitivitat
    * administració regional
    * competència administrativa
    * legislació

DECRET 161/2001, de 30 d'octubre, del Govern Valencià, pel qual es creen determinades unitats orgàniques. [2001/M10619]
  
La nova assignació de competències aprovada mitjançant decret del president de la Generalitat aborda determinats canvis que impliquen un nou impuls en les polítiques del Govern Valencià en sectors estratègics per a la nostra economia com és el de ports i costes, o per a la cohesió social com és la immigració.
  
La necessitat de reforçar les estratègies d'inclusió i integració que el Govern Valencià ha posat en marxa en els últims temps en les matèries de la seua competència, fa oportú donar un nou impuls a aquesta qüestió que reculla i aprofundisca els instruments d'integració educativa, sanitària i d'habitatge de la Generalitat Valenciana per a la immigració.
  
D'altra banda, el grau de desenvolupament portuari aconseguit en la nostra comunitat, les competències assumides en transport marítim i la importància que les nostres costes tenen des del punt de vista d'un adequat desenvolupament del litoral, reclamen una major presència orgànica d'aquesta competència en l'estructura de la Conselleria d'Obres Públiques, Urbanisme i Transports.
  
Així mateix, la Conselleria de Benestar Social assumeix noves competències en matèria de plans especials d'habitatge per a aprofundir amb això en l'articulació de polítiques d'integració i inclusió social que tinguen en compte l'accessibilitat, les accions preferents en barris, els habitatges per a discapacitats, famílies monoparentals, nombroses, i l'habitatge per a joves i majors.
  
Finalment, la importància que per al nostre teixit industrial i altres sectors de la nostra economia implica l'accés a l'energia i la implantació d'energies renovables requereix la creació d'un òrgan que assumisca la gestió de les actuacions i el desenvolupament d'una política energètica per a la Comunitat Valenciana.
  
Aquests canvis han de traduir-se en la creació dels centres directius corresponents per a assumir l'execució de les dites polítiques, de forma que tinguen el reflex adequat en l'estructura orgànica dels departaments afectats.
  
Per tot això, i a proposta dels titulars dels departaments de Obres Públiques, Urbanisme i Transports, Innovació i Competitivitat, i Benestar Social en la reunió de 30 d'octubre de 2001,
  
DECRETE
  
Article 1
  
Es crea, dins de la Conselleria d'Innovació i Competitivitat, la Subsecretaria d'Energia i Indústria, de la qual dependirà la Direcció General d'Indústria i Energia, com a òrgan a què correspon l'execució, el control i la supervisió de les competències de caràcter industrial i energètic de la Generalitat Valenciana.
  
Article 2
  
Es crea en la Conselleria de Benestar Social el Comissionat del Govern per a la Immigració, amb rang de subsecretaria, per tal de reforçar les polítiques del Govern Valencià en matèria d'integració de la immigració en els àmbits educatiu, sanitari, i d'habitatge, així com per a la posada en marxa del Pla Valencià de la Immigració.
  
Article 3
  
Es crea la Direcció General de Ports i Costes en la Conselleria d'Obres Públiques, Urbanisme i Transports.
  
Article 4
  
Es crea la Direcció General de Plans Especials d'Habitatge en la Conselleria de Benestar Social
  
DISPOSICIÓ FINAL
  
Aquest decret entrarà en vigor el mateix dia de la seua aprovació.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA-ANTÓN
  
El conseller d'Innovació i Competitivitat
  
FERNANDO V. CASTELLÓ BORONAT
  
El conseller de Benestar Social


Còpia Permalink ELI